Foto: KUN.UZ 2018 yilning 18 iyun kuni O‘zbekiston Respublikasi Tashqi ishlar vazirligida Jahon bankining suv masalalari bo‘yicha katta direktori Guan Chjye Chen boshchiligidagi delegatsiya bilan uchrashuv bo‘lib o‘tdi. Bu haqda TIV axborot xizmati xabar bermoqda. Muzokaralarda suv masalalari, jumladan Orolni qutqarish xalqaro jamg‘armasi doirasidagi loyihalarni tatbiq etish sohasida O‘zbekiston va Jahon banki o‘rtasidagi hamkorlikning amaliy jihatlari muhokama qilingan.